CELEX: 32021D1403
Language: hr
Date: 2021-08-25 00:00:00
Title: Provedbena odluka Komisije (EU) 2021/1403 оd 25. kolovoza 2021. o izmjeni Provedbene odluke (EU) 2019/1202 u pogledu usklađenih normi za lake odobalne dizalice

26.8.2021   
               
               
                  HR
               
               
                  Službeni list Europske unije
               
               
                  L 302/17
               
            
         PROVEDBENA ODLUKA KOMISIJE (EU) 2021/1403
         оd 25. kolovoza 2021.
         o izmjeni Provedbene odluke (EU) 2019/1202 u pogledu usklađenih normi za lake odobalne dizalice
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 12. Direktive 2014/34/EU Europskog parlamenta i Vijeća (2) za proizvode koji su u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da su u skladu s bitnim zdravstvenim i sigurnosnim zahtjevima iz Priloga II. koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je dopisom BC/CEN/46-92 – BC/CLC/05-92 od 12. prosinca 1994. podnijela zahtjev Europskom odboru za normizaciju (CEN) i Europskom odboru za elektrotehničku normizaciju (Cenelec) za izradu i reviziju usklađenih normi za potrebe Direktive 94/9/EZ Europskog parlamenta i Vijeća (3). Ta je direktiva zamijenjena Direktivom 2014/34/EU bez izmjena bitnih zdravstvenih i sigurnosnih zahtjeva iz Priloga II. Direktivi 94/9/EZ.
                  
               
                     (3)
                  
                  
                     Od CEN-a i Cenelec-a posebice je zatraženo da izrade normu o projektiranju i ispitivanju opreme za uporabu u potencijalno eksplozivnim atmosferama, kako je navedeno u poglavlju I. programa za normizaciju dogovorenog između CEN-a, Cenelec-a i Komisije te priloženog dopisu BC/CEN/46-92 – BC/CLC/05-92. Od CEN-a i Cenelec-a zatraženo je i da revidiraju postojeće norme radi njihova usklađivanja s bitnim zdravstvenim i sigurnosnim zahtjevima iz Direktive 94/9/EZ.
                  
               
                     (4)
                  
                  
                     CEN je na temelju zahtjeva iz dopisa BC/CEN/46-92 – BC/CLC/05-92 sastavio nacrt usklađene norme EN 13852-3:2021 za lake odobalne dizalice.
                  
               
                     (5)
                  
                  
                     Komisija je zajedno s CEN-om procijenila je li norma EN 13852-3:2021, koju je CEN izradio, u skladu sa zahtjevima iz dopisa BC/CEN/46-92 – BC/CLC/05-92.
                  
               
                     (6)
                  
                  
                     Potrebno je pojasniti koje se verzije normi na koje se upućuje u klauzuli „2. Normativni referentni dokumenti” norme EN 13852-3:2021 trebaju primijeniti za potrebe pretpostavke sukladnosti.
                  
               
                     (7)
                  
                  
                     Stupac „napomene/bilješke” u tablici ZB.1 u normi EN 13852-3:2021 trebalo bi za potrebe Provedbene odluke (EU) 2019/1202 izostaviti iz objave, i to zbog neusklađenosti tog stupca sa zahtjevima iz glavnog normativnog dijela norme i pravne nesigurnosti koja proizlazi iz tumačenja pravnog učinka pretpostavke sukladnosti iz naslova tog stupca.
                  
               
                     (8)
                  
                  
                     Norma EN 13852-3:2021 ispunjava zahtjeve koji se njome trebaju obuhvatiti i koji su utvrđeni u Prilogu II. Direktivi 2014/34/EU. Stoga je primjereno objaviti upućivanje na tu normu u Službenom listu Europske unije.
                  
               
                     (9)
                  
                  
                     U Prilogu I. Provedbenoj odluci Komisije (EU) 2019/1202 (4) navode se upućivanja na usklađene norme sastavljene za potrebe Direktive 2014/34/EU. Upućivanje na usklađenu normu EN 13852-3:2021 trebalo bi biti uključeno u taj Prilog.
                  
               
                     (10)
                  
                  
                     Provedbenu odluku (EU) 2019/1202 trebalo bi stoga na odgovarajući način izmijeniti.
                  
               
                     (11)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2019/1202 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 25. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/34/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (SL L 96, 29.3.2014., str. 309.).
         
            (3)  Direktiva 94/9/EZ Europskog parlamenta i Vijeća od 23. ožujka 1994. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (SL L 100, 19.4.1994., str. 1.).
         
            (4)  Provedbena odluka Komisije (EU) 2019/1202 оd 12. srpnja 2019. o usklađenim normama za opremu i zaštitne sustave namijenjene za uporabu u potencijalno eksplozivnim atmosferama koje su izrađene radi potpore Direktivi 2014/34/EU Europskog parlamenta i Vijeća (SL L 189, 15.7.2019., str. 71.).
      
      
         
            PRILOG
            U Prilogu I. Provedbenoj odluci (EU) 2019/1202 dodaje se sljedeći unos:
            
               
                           Br.
                        
                        
                           Upućivanje na normu
                        
                     
                           „4.
                        
                        
                           EN 13852-3:2021
                           Odobalne dizalice – 3. dio: Lake odobalne dizalice”
                           Napomena 1.: Normativni referentni dokumenti na koje se upućuje u odredbi 2. usklađene norme EN IEC 60079-0:2018 tumače se kao upućivanje na EN IEC 60079-0:2018 kako je ispravljena dokumentom EN IEC 60079-0:2018/AC:2020-02
                           Napomena 2.: Normativni referentni dokumenti na koje se upućuje u odredbi 2. usklađene norme EN ISO 80079-36:2016 tumače se kao upućivanje na „EN ISO 80079-36:2016 kako je ispravljena dokumentom EN ISO 80079-36:2016/AC:2019
                           Ograničenje: ova objava ne uključuje sljedeće dijelove norme:
                           stupac „Napomene/bilješke” u tablici ZB.1.”